Държавен вестник, бр. 56, 2004 г., стр. 28

С Т Р .  28
Д Ъ Р Ж А В Е Н   В Е С Т Н И К
Б Р О Й  56
(3) Когато на ПС по ал. 2 са монтирани уст-
ройства против изпръскване, то тези устройст-
ва да отговарят на изискванията на настоящата
наредба.
Г л а в а  т р е т а
ОДОБРЯВАНЕ НА ТИПА УСТРОЙСТВО
ПРОТИВ ИЗПРЪСКВАНЕ
Раздел I
Заявление за одобряване на типа
Чл. 8. Типът на устройството против изпръс-
кване се одобрява по реда на глава втора, раз-
дел IV от Наредба № 60 за одобряване типа на
нови моторни превозни средства и техните ре-
маркета.
Чл. 9. (1) Производителят подава заявление
до изпълнителния директор на ИА “АА” за одоб-
ряване на типа устройство против изпръскване
в съответствие с чл. 3, ал. 2 от Наредба № 60 за
одобряване типа на нови моторни превозни
средства и техните ремаркета.
(2) Към заявлението по ал. 1 производителят
прилага техническо описание на устройството
против изпръскване, което показва физическия
принцип на действие и съответното изпитване,
на което да бъде подложено, използваните ма-
териали, както и един или няколко чертежа.
(3) Всички схеми и чертежи по ал. 2 се пред-
ставят в подходящ мащаб, достатъчно подроб-
ни, в размер А4 или в папка с размер А4. Сним-
ките, ако има такива, показват съответните
елементи с ясно различими подробности.
(4) Към заявлението по ал. 1 производителят
прилага и документ за платена държавна такса.
Раздел II
Одобряване на типа
Чл. 10. (1) Производителят представя на тех-
ническата служба, провеждаща изпитванията,
четири образеца на устройство против изпръс-
кване, представителни за типа, който се одоб-
рява. Три образеца са за изпитване, а четвърти-
ят се пази за последваща проверка.
(2) Техническата служба може да поиска
допълнителни образци.
(3) Върху образците по ал. 1 ясно и незали-
чимо се обозначават търговската марка или
наименованието на производителя, обозначе-
ние за тип и да има достатъчно място за впис-
ване на маркировката за одобряване на типа
съгласно изискванията по чл. 15.
Чл. 11. (1) Изпълнителният директор на
ИА “АА” издава сертификат за одобряване на
типа устройство против изпръскване, когато:
1. устройството против изпръскване отгова-
ря на техническите изисквания на наредбата;
2. е изпълнена процедурата по глава втора,
раздел IV от Наредба № 60 за одобряване типа
на нови моторни превозни средства и техните
ремаркета;
3. образците по чл. 10, ал. 1 са преминали
съответните изпитвания, описани в приложе-
ние № 4, части А и Б;
4. производителят има ефективна система
за контрол на съответствието на продукцията.
(2) Сертификатът по ал. 1 се издава по обра-
зец съгласно приложение № 5.
Чл. 12. 
Изпълнителният директор на
ИА “АА” не може да откаже издаването на
сертификата по чл. 11, ал. 1 или употребата
на устройство против изпръскване като отде-
лен компонент, когато то отговаря на изиск-
ванията на тази наредба.
Чл. 13. Отказът да издаде сертификата по
чл. 11, ал. 1 се мотивира писмено и подлежи на
обжалване по реда на Закона за администра-
тивното производство.
Чл. 14. (1) За всеки одобрен тип устройство
против изпръскване се издава номер на одобря-
ването при спазване на изискванията за образу-
ване на номера съгласно приложение № 5 на
Наредба № 60 за одобряване типа на нови мо-
торни превозни средства и техните ремаркета.
(2) За различните одобрени типове устройст-
ва против изпръскване се издават различни
номера.
Чл. 15. (1) Върху всяко устройство против
изпръскване от одобрен тип производителят
поставя маркировка за одобряване на типа,
посочена в приложение № 6.
(2) Маркировката за одобряване на типа се
състои от символ—правоъгълник, който ограж-
да буквите “bg”, последван от числото 34. Мар-
кировката съдържа в близост до правоъгълни-
ка “базовия номер на одобряване”, предвиден в
секция 4 на приложение № 5 от Наредба № 60 за
одобряване типа на нови моторни средства и
техните ремаркета. Цифрите на базовия номер
на одобряване се поставят или под буквите “bg”,
или от лявата им страна, или от дясната.
(3) Към маркировката се нанасят и следни-
те обозначения в близост до правоъгълника:
1. буквата “А”—за устройство против из-
пръскване от енергийно-абсорбционен тип;
2. буквата “S”—за устройства от типа сепа-
ратор въздух/вода.
(4) Употребата на римски цифри в номера
на одобряване се избягва с цел предотвратява-
не на объркване с други знаци.
(5) Маркировката за одобряване се поставя
така, че да е видима, четлива и неизтриваема,
дори когато устройството е монтирано на ПС.
Чл. 16. Мерките за осигуряване съответст-
вието на продукцията се предприемат в съот-
ветствие с изискванията на глава четвърта,
раздел II от Наредба № 60 за одобряване типа
на нови моторни превозни средства и техните
ремаркета.
Чл. 17. Всяко устройство против изпръскване,
носещо маркировка за одобряване като компо-
нент, е необходимо да отговаря на одобрения тип.
Чл. 18. (1) Типът на устройството против
изпръскване се определя с образеца и техничес-
кото описание, приложени към заявлението по
чл. 9, ал. 1.
(2) Устройствата са от един и същи тип,
когато: